
U početku je bio samo Bog, Allah, i ničeg 
drugog nije bilo. 

Allah je jedini Koji postoji oduvijek, Koji 
nema početka, ali ni kraja. On nije stvoren, a 
sve drugo je stvorio. On sve može, sve zna, 
sve čuje i sve vidi. Ništa se ne može dogoditi 
mimo Njegove volje i znanja. Ničemu nije 
sličan, niti se išta može uporediti sa Njim, 
On je jedini Bog i stvoritelj je svega postoje- 
• čeg, vidljivog i nevidljivog. 

Svijet koji vidimo ima svoj početak, kao što će imati i svoj kraj. Mi 
ne znamo kada je Allah započeo sa stvaranjem svijeta, a ne znamo 
ni koliko je svijet star, niti koliko će još dugo trajati. Allah kaže da 
je nebesa i Zemlju stvorio za šest dana, a nije nam poznato koliko 
je bilo trajanje tih dana. 

Stvaranje na Zemlji odvijalo se u “sedam dana”. Prema Poslaniko- 
vim riječima, Allah je prvo stvorio samu Zemlju, zatim po njoj 
postavio planine i stvorio biljke, potom je stvorio zlo i ono što je 
ružno, zatim svjetlost, životinje i, na kraju, čovjeka. 

Prije nego što je stvorio čovjeka, AIlah je melekima kazao đa će na 
Zemlji postaviti namjesnika. 

- Zar ćeš postaviti nekoga ko će po njoj nered činiti i krv prolivati, a 
mi Te veličamo i hvalimo onako kako Tebi dolikuje? - reldi su oni. 
Meleki nisu mogli dokučiti Allahovu zamisao, jer oni, kao i sva druga 
stvorenja, mogu imati onoliko znanja koliko AIlah hoće da ga imaju. 
Prvi čovjek bio je Adem. Njega je AIlah stvorio od elemenata zemlje i 
udahnuo mu dušu. Potom ga je podučio nazivima svih stvari i rekao 
melekima: 

- Kažite mi vi njihove nazive! 

- Uzvišen neka si Ti! - uzviknuli su oni i dodali: 

- Mi znamo samo ono čemu si nas Ti podučio! 

- Reci ti nazive ovih stvari! - obratio se Allah Ademu. 

I, kada im je Adem kazao nazive stvari, meleki su bili iznenađeni. Tek tada su 
shvatili da to novo stvorenje ima prednost nad njima, jer mu je Allah dao nešto 
što oni nemaju. 

Tako je Adem, zahvaljujući znanju koje je imao, stekao prednost nad melekima. 
Allah je melekima i džinima naredio da izraze poštovanje prema tom novom 
biću i da mu se poklone. Meleki su to odmah učinili, jer su oni pokorni svome 
Gospodaru i uvijek izvršavaju Njegove zapovijedi. 

Jedan od džina, koji je bio vrlo učen i zbog 
toga bio u društvu meleka, osjetio je zavist 
prema Ademu. Kada se trebao pokloniti pred 
L tim novim, neobičnim bićem, odbio je to uči- 
'% niti. 

- Zašto se i ti nisi poklonio pred Ademom? - 
upitao ga je Allah. 

- Ja sam bolji od Adema! Mene si stvorio od 
vatre, a njega od zemlje! - rekao je. 

- Onda, izlazi odavde! - rekao mu je Allah i 
prokleo ga. 

- Gospodaru, dopusti mi da ostanem ovdje 
do Sudnjega dana! Kunem se Tvojom veliči- 
nom da ću Ademove potomke sve u zabludu 
odvesti, izuzev onih koji Te iskreno budu obo- 
žavali i dobra djela činili! - zamolio je on, 

- Dopuštam ti - rekao je Allah - ali ti se kunem 
Svojom veličinom da ću tobom i onima koji se 
za tobom povedu napuniti Džehennem! 

Od tog trenutka je taj džin, Iblis, postao naj- 
veći čovjekov neprijatelj. 

Adem se osjećao usamljenim pa 
mu je Allah stvorio ženu i rekao: 

- Ademe, eto, ti i tvoja žena živite 
u Džennetu. Jedite u njemu koliko 
god hoćete i šta god hoćete, samo 
se ovom drvetu nemojte približa- 
vati, jer biste tako sebi nasilje uči- 
nili! 

Adem i Hava su, tako, imali šta su 
htjeli i hodali kuda su htjeli. Niza- 
šta se nisu morali brinuti, nizašta 
ulagati trud. Trebali su se samo dr- 
žati onoga što im je rekao njihov 
Gospodar. 

Iblis nije mogao podnijeti da oni 
budu u takvom rahatluku, obasuti 
tolikom Allahovom pažnjom, jer 
je u sebi nosio veliko neprijatelj- 
stvo i zavist, 

- Znate li zašto vam je Allali zabranio da jedete sa ovog đrveta?! - rekao im je 
Jblis, praveći se da im je prijatelj. - Zato da ne biste postali meleki ili besmrtni! 

I oni se povedoše za njim. Ali, čim okusiše plod sa zabranjenog drveta, otkri- 
k im se stidna mjesta, koja oni stadoše pokrivati dženetskim lišćem. I onda 
začuše riječi svoga Gospodara: 

- Zar vam to drvo nisam zabranio?! Zar vam nisam rekao da vam je šejtan 
otvoreni neprijatelj?! 



Tada su oni shvatili šta su uradili, pa se pokajaše i rekoše: 





Nakon sto im je pokazano kako se trebaju odnositi 
prema Božijim uputama i otkriveno im ko im je naj- 
veći neprijatelj te pokazano kako da postupe kada 
on njih i njihove potomke bude navodio na nepo- 
slušnost Bogu, rečeno im je: 

- Izlazite odavde! Od Mene će vam dolaziti uputa! 
Onaj ko hude slijedio Moju uputu, neće zalutati i 
neće biti nesretan. A oni koji ne budu vjerovali i 
upute moje budu poricali, u Džehennem će otići. I 
u njemu će vječno ostati! 

Tako su se Adem i Hava, kao prvi muškarac i žena, 
našli na Zemlji. Od njih će nastajati potomstvo mi- 
lijardi ljudi, koji će se na sve strane razmiliti i u ra- 
zličite narode izroditi. 

